### 8.     Ansøgning om godkendelse af skema A ved renovering og kapitaltilførsel - Lejerbo, afd. 1061-0

**Åbent**

Sagsnr.: 326-2014-130825     J.nr.: 03.02.00           Dokumentnr.:
326-2020-150418

**Sagstype**

Beslutning.

**Resume og sagens baggrund**

Landsbyggefonden har som følge af Corona-krisen undersøgt,
hvilke ansøgninger om renoveringsstøtte, der i løbet af kort tid kan
gennemføres til skema A-godkendelser og projekt-igangsætning med det formål at
hjælpe dansk erhvervsliv gennem en aktivitetsnedgang. Nærværende projekt er
udvalgt af Landsbyggefonden, såfremt det endelige støttetilsagn (skema-A
godkendelse) kan gennemføres inden 1. juni 2020.

Lejerbo søger ved mail af 3. april 2020 om godkendelse af
skema A vedrørende støtte til renovering samt kapitaltilførsel i afd. 1061-0,
[adresse]Marievej i Høng. Der søges om godkendelse af helhedsplan, skema A,
garanti for støttede og ustøttede lån samt en kapitaltilførsel på 100 t. kr.
svarende til 1/5 af den samlede kapitaltilførsel. Den støttede anskaffelsessum
udgør 10.478 t.kr. og de ustøttede arbejde udgør 10.009 t.kr.

Lovhjemmel: Almenboligloven og støttebekendtgørelsen.

**Indstillinger**

Direktøren indstiller, at

1.    helhedsplan af
24. marts 2020, skema A, støttede arbejder på 10.478 t. kr. og ustøttede arbejder
på 10.009 t. kr. godkendes.

2.    der gives
tilsagn om kommunegaranti for henholdsvis støttet og ustøttet lån under
forudsætning af Landsbyggefondens 50 % re-garanti for det støttede lån.
Garantibeløbene kendes først efter renoveringens afslutning.

3.    der gives en
tillægsbevilling på 100 t. kr. til kapitaltilførsel finansieret af likvide
aktiver.

4.    økonomichefen
bemyndiges til at godkende skema B, såfremt der ikke er overskridelser i
forhold til skema A og Landsbyggefondens tilsagn.

**Behandling**

Økonomiudvalget, Kommunalbestyrelsen.

**Sagsfremstilling**

Afdeling 1061-0 består af i alt 16 familieboliger, som er
opført i 1964, således:

·
8 fritliggende parcelhuse         på hver 88 m2 og 4 værelser

·
2 fritliggende parcelhuse         på hver 88 m2 og 3 værelser

·
3 dobbelthuse med 2 boliger i hver på hver 57 m2 og 2 værelser

alle opført i et plan med egen have, redskabsrum og nogle
med egen carport. Boligerne er beliggende [adresse] 1-19 og 2-8 samt [adresse]
41-43 i Høng.

Nærværende ansøgning til Landsbyggefonden (herefter benævnt
LBF) om støtte til renovering blev startet i 2015, og afdelingen blev
besigtiget af LBF den 25. april 2017, hvor Kalundborg Kommune ligeledes deltog.
Senest i januar 2020 forventede LBF, at nærværende ansøgning (skema A) tidligst
kunne forvente at få tilsagn i 2021 eller senere. Den nuværende situation i
forbindelse med Corona-krisen har nu medført, at LBF har fået tilført en
yderligere bevillingsramme og i den forbindelse har udvalgt blandt andet
nærværende projekt til fremrykning, såfremt skema A behandlingen kan
gennemføres og godkendes inden 1. juni 2020.

LBF´s skrivelse af 11. marts 2020 vedlægges.

*Helhedsplanen*

Renoveringsarbejderne i forbindelse med helhedsplanen
indeholder tag, ydervægge, døre og vinduer, etageadskillelse, fundament og
kælder, afløb i jord og bygninger, tekniske anlæg, øvrige bygningsdele og
landskabsarbejder m.v.

Der henvises til den vedhæftede helhedsplan.

*Skema A*

Det lovpligtige skema A er indberettet i BOSS-INF
RENOVERING. LBF har forinden gennemgået ansøgningen, herunder hvilke arbejder
der kan gives støtte til, og hvilke der ikke kan støttes, ligesom fonden har
beregnet behovet for kapitaltilførsel. Det samlede anlægsbudget på 20.487 t.
kr. finansieres således:

|  |  |
| --- | --- |
| Støttet realkreditlån | 10.478 t. kr. |
| Optagelse af ustøttet realkreditlån | 9.079 t. kr. |
| Kapitaltilførsel, i alt | 500 t. kr. |
| Tilskud fra [adresse] 320 t. kr. |
| Trækningsret | 110 t. kr. |
| I alt | 20.487 t. kr. |

*Kapitaltilførsel*

Projektets gennemførelse kræver, at kommunen deltager i en
kapitaltilførsel, som skal medvirke til at mindske de huslejestigninger, der
ellers vil være forbundet med renoveringen. Det samlede behov for
kapitaltilførsel er af LBF opgjort til 500 t. kr., der fordeles således:

|  |  |  |
| --- | --- | --- |
| Kalundborg Kommune | 1/5 | 100 t. kr. |
| Realkreditinstitut | 1/5 | 100 t. kr. |
| Lejerbo Kalundborg Kommune | 1/5 | 100 t. kr. |
| LBF | 2/5 | 200 t. kr. |
| Kapitaltilførsel i alt | 5/5 | 500 t. kr. |

*Garanti*

Der stilles krav om kommunegaranti. Det er på nuværende
tidspunkt ikke muligt at anslå et garantibeløb. Det er således
realkreditinstituttet, som beregner denne på baggrund af en *markedsværdi*,
som de først kan fastsætte *efter byggeriets færdiggørelse*.

Garantien udgør den del af det støttede lån, som ligger ud
over 60 % af ejendommens      *markedsværdi*. Der er re-garanti fra LBF på
det støttede lån, dvs. fonden og kommunen deles om garantien. Der er ingen
re-garanti vedrørende det ustøttede lån, dvs. her skal kommunen alene give
garantien.

*Huslejen*

Lejeforhøjelsen som følge af renoveringen er foreløbig
skønnet således:

Nuværende gennemsnitlige leje pr. m2 pr. år         757,26
kr.

Lejeforhøjelse, skønnet                                       123,43
kr.

Skønnet ny gennemsnitlige leje pr. m2 pr. år         880,69
kr.

svarende til en stigning på 16,30 %.

Den nuværende m2 leje på 757,26 er en gennemsnitlig leje pr.
m2 pr. år, baseret på at lejen i de 2 boligstørrelser er forskellig, således at
lejen for 2-rums boliger er på 796,63 kr. og for 3 og 4 rums boliger på 741,95
kr.

Huslejen kan herefter oplyses således (excl. forbrug):

|  |  |  |  |  |
| --- | --- | --- | --- | --- |
| Boligens areal  m2 | Antal  værelser | Nuværende leje pr. måned  kr. | Stigning pr. måned  kr. | Ny skønnet leje pr. måned  kr. |
| 88 | 4 | 5.441 | 887 | 6.328 |
| 88 | 3 | 5.441 | 887 | 6.328 |
| 57 | 2 | 3.784 | 617 | 4.401 |

*Beboergodkendelse*

Nærværende projekt, helhedsplan og lejeforhøjelse er
godkendt af organisationsbestyrelsen den 1. april 2020 og af
afdelingsbestyrelsen den 26. marts 2020. Herudover er der ifølge
almenboligloven krav om, at afdelingens beboere skal godkende det på et afdelingsmøde
under henvisning til beboerdemokratiet. Det har imidlertid ikke været
muligt af afholde et afdelingsmøde på grund af Corona-situationen.

Boligministeren og formanden for BL har i et fællesbrev til
de almene boligorganisationer af den 14. marts 2020 blandt andet udtalt
således:

*Beboerdemokratiet
er selve grundstenen i vores almenboligsektor. Men i den nuværende situation er
der en række af vores medborgere i de almene boliger, som er blandt de særlige
udsatte grupper i forhold til at blive smittet med coronavirus. Derfor er det
særdeles vigtigt, at alle beboere følger myndighedernes påbud og anbefalinger,
herunder at begrænse den fysiske kontakt med andre.*

*Vi vil
derfor opfordre alle boligorganisationer til at sikre, at indkaldte
afdelingsmøder, generalforsamlinger eller repræsentantskabsmøder aflyses, og at
der indtil videre ikke indkaldes til lignende møder.*

*Som
boligminister følger jeg udviklingen nøje og vil overveje, om der i den
kommende tid er behov for midlertidige lovændringer med henblik på at indføre
regler, som i videst muligt omfang sikrer de beboerdemokratiske processer, og
samtidig værner om det, der er det vigtigst: beboernes helbred.*

Lejerbo vil indkalde til et afdelingsmøde, når myndighederne
igen åbner op herfor, med henblik på præsentation og godkendelse af
helhedsplan, lejeforhøjelse m.v.

*Plan Byg og Miljø:*

Plan Byg og Miljø anbefaler den planlagte renovering, som
der er stort behov for. Der vil bl.a. være tale om en gennemgribende renovering
af husenes klimaskærm, hvilket samtidig vil give bebyggelsen et bedre udseende.
Der er ikke lokalplan for området.

*Tidsplan:*

Maj 2020                          : Forventet godkendelse af
skema A og helhedsplan i kommunen.

Juni 2020                         :
Forventet godkendelse af skema A og helhedsplan i LBF.

August 2020 – marts 2021  : Beboerinddragelse, projektering,
udbud og licitation.

April 2021 maj 2021           : Forventet fremsendelse og
behandling af skema Julius Carlsen

Juni 2021                         : Forventet påbegyndelse
af projektet.

Maj 2022                          : Forventet aflevering af
projektet.

For at nedbringe sagsbehandlingstiden indstilles det, at
skema B kan behandles administrativt med kompetence til økonomichefen, såfremt
der ikke er overskridelser i forhold til skema Sanne Knudsen

Ovennævnte tidsplan er skønnet og under forudsætning af en
administrativ behandling af skema B i kommunen.

**Økonomiske konsekvenser**

Kapitaltilførsel på 100 t. kr. finansieres af likvide
aktiver. Garantien får kun økonomiske konsekvenser for kommunen, såfremt
boligorganisationen ikke er i stand til at betale lånene. Garantien påvirker
ikke den kommunale låneramme.

**Økonomiudvalgets møde den 20.
maj 2020:**

Anbefales.

**Bilag**

|  |  |
| --- | --- |
| Helhedsplan - afd. 1061-0 - Lejerbo | 326-2020-164575 |
| Landsbyggefondens skrivelse af 11. marts 2020 - afd. 1061-0, Lejerbo - HASTER | 326-2020-129782 |